Унікальнасць дадзенай навуковай працы палягае ў яе навукова-практычным характары, у непасрэдным дыялогу паміж экспертамі мінулага (гісторыкамі) і сучаснасці (працаўнікамі гандлю). Гэта першая спроба ў Беларусі злучыць акадэмічную гістарычную навуку з запатрабаваннямі сучаснай эканомікі, а не палітыкі. Можна сказаць, што абраная тэма даследавання прадыктавана запатрабаваннямі жыцця.